ตลาดเอ็นพีเอคึกคักแห่ลงทุนอสังหาฯพุ่ง
ตลาดเอ็นพีเอคึกคักเติบโต 3-4 เท่า เหตุบ้านมือ 1 อิ่มตัว โลเกชันในเมืองหายาก เงินทุนไหลเข้าลงทุนอสังหาริมทรัพย์มากขึ้น
17 ม.ค. 2556

ตลาดเอ็นพีเอคึกคักเติบโต 3-4 เท่า เหตุบ้านมือ 1 อิ่มตัว โลเกชันในเมืองหายาก เงินทุนไหลเข้าลงทุนอสังหาริมทรัพย์มากขึ้น
นายชูเกียรติ จิตติไมตรีสกุล รักษาการแทนกรรมการผู้จัดการและรองกรรมการผู้จัดการ บริษัท บริหารสินทรัพย์สุขุมวิท เปิดเผยแนวโน้มตลาดบ้านมือสอง หรือเอ็นพีเอ ว่าจะมีความคึกคักมากขึ้นและคาดว่าจะมีอัตราการเติบโต 34 เท่า ภายใน 23 ปีนี้
สาเหตุหลักเพราะตลาดบ้านใหม่เริ่มอิ่มตัว เพราะทำเลดีๆ ในกรุงเทพฯ และต่างจังหวัดเริ่มเต็มพื้นที่แล้ว และไม่มีโครงการใหม่เกิดขึ้นในเขตเมืองจะมีแต่ไกลเมืองออกไป ดังนั้นผู้ที่ต้องการที่อยู่อาศัยจะหันมาสนใจบ้านมือสองที่ทำเลดีๆ มากขึ้น 
นายชูเกียรติ ประมาณการว่า เอ็นพีเอในระบบมีทั้งหมดประมาณ 3 แสนล้านบาท โดยอยู่ระหว่างการขายทอดตลาดของกรมบังคับคดีอีกประมาณ 2 แสนล้านบาท บริษัท บริหารสินทรัพย์สุขุมวิท 3 หมื่นล้านล้านบาท และบริษัท บริหารสินทรัพย์กรุงเทพพาณิชย์ 3 หมื่นล้านบาท และอยู่ในมือธนาคารพาณิชย์อีก 67 หมื่นล้านบาท 
แหล่งข่าวจากวงการธุรกิจบ้านมือสอง เปิดเผยว่า แนวโน้มธุรกิจเอ็นพีเอในปีนี้คึกคักและมีอัตราการเติบโตสูง เนื่องจากมีเงินทุนไหลเข้ามาในประเทศมาก เพื่อที่จะลงทุนในอสังหาริมทรัพย์เพราะได้ผลตอบแทนที่น่าลงทุน และเอ็นพีเอที่เป็นสินทรัพย์ที่เป็นที่ดินเปล่ายังอยู่ในเขตพื้นที่ชั้นในมีนักลงทุนสนใจมากขึ้น โดยเอ็นพีเอ กว่า 80% จะเป็นที่ดินเปล่า